ΚΑΛΕΣΜΑ για ΕΘΕΛΟΝΤΕΣ/ΝΤΡΙΕΣ ΦΟΙΤΗΤΕΣ/ΤΡΙΕΣ στη ΜΕΣΟΓΕΙΑΚΗ ΒΡΑΔΙΑ ΕΡΕΥΝΗΤΗ - MEDNIGHT 2024

Αγαπητοί φοιτητές και αγαπητές φοιτήτριες Α’, Β’ και Γ’ κύκλου σπουδών του Τμήματος Ωκεανογραφίας και Θαλασσίων Βιοεπιστημών,
στις 27 Σεπτεμβρίου ημέρα Παρασκευή θα πραγματοποιηθεί στη Μυτιλήνη, η Μεσογειακή Βραδιά Ερευνητή, MEDNIGHT 2024, στην οποία θα συμμετέχει με διάφορες Δράσεις και το Τμήμα Ωκεανογραφίας και Θαλασσίων Βιοεπιστημών.
Οι Δράσεις που συμμετέχει το Τμήμα μας περιλαμβάνουν: 
(α) πρωινές δραστηριότητες που θα πραγματοποιηθούν στα Εργαστήρια του Τμήματος Ωκεανογραφίας και Θαλασσίων Βιοεπιστημών τα οποία θα επισκεφθούν μαθητές και μαθήτριες από σχολεία της Μυτιλήνης, καθώς και 
(β) απογευματινές/βραδινές δραστηριότητες που θα πραγματοποιηθούν σε κατάλληλα διαμορφωμένα περίπτερα στο κέντρο της Μυτιλήνης σε χώρο που θα προσδιοριστεί και απευθύνονται στο ευρύ κοινό.
Παρακαλούμε πολύ να δηλώστε την εθελοντική σας συμμετοχή, που θα εξασφαλίσει την επιτυχή υλοποίηση των Δράσεων που έχει σχεδιάσει το Τμήμα μας, συμπληρώνοντας τη φόρμα αυτή. 
Οι εθελοντές φοιτητές και εθελόντριες φοιτήτριές μας θα θέλαμε να βοηθήσουν με τα σχολεία το πρωί (υποδοχή και μετάβαση από Εργαστήριο σε Εργαστήριο) και με τις δράσεις το απόγευμα/βράδυ στην Πλατεία Σαπφούς. 
Την ευθύνη της διοργάνωσης του MEDNIGHT 2024 έχει ο μη κερδοσκοπικός οργανισμός SciCo. Για διευκρινήσεις μπορείτε να επικοινωνήσετε με τη SciCo στο gogo@scico.gr
Μετά το πέρας της εκδήλωσης, στους εθελοντές φοιτητές και στις εθελόντριες φοιτήτριες θα δοθεί βεβαίωση συμμετοχής στο MEDNIGHT 2024. 

